Auto uudised - Baltimaade parimaid driftijaid näeb nädalavahetusel Kehala rajal - What Car?
• Võisteldakse kolmes klassis, milleks on STREET, SEMI PRO ja Baltic PRO.
• Reede pärastlõuna on treeningute ja kvalifikatsioonide päralt, laupäev põhiosas võistluste jaoks.
• Driftimise algtõdedega saavad pealtvaatajadki vastavate rataste abil tutvust teha.
8.juuli 2020
Tänavune Drifti hooaeg saab alguse eeloleval nädalavahetusel Kehala võistluskompleksis, kus hakkavad omavahel mõõtu võtma Baltimaade parimad „driftikunstnikud.“ Võisteldakse kolmes klassis, millest STREET on tänavakõlbulike, SEMI PRO ja Baltic PRO aga eriettevalmistusega autode jaoks. Muuhulgas teeb oma võistlusdebüüdi sellinegi masin, mille mootoriruumis NASCAR-i võistlusautolt pärit jõuallikas!
Viimast roolib Kristjan „Sallu“ Salmre ja lisaks temale on avavõistlusele oodata Balti riikidest pärit sõitjate koorekihti. Nagu näiteks Leedu värve kaitsev Benediktas Cirba või Ao Vaida, kes esindas Eestit mulluse hooaja lõpus Itaalias toimunud FIA „Mootorispordi Mängudel.“ Kohale on lubanud tulla ka tänavuse hooaja noorim sõitja, kelleks on 15. aastane Nikolass Bertans, kes ei kohku tagasi ükskõik kui nimekate vastaste ees.
16:40 kvalifikatsioon võistlusklassile STREET
18:00 treening võistlusklassile Baltic PRO
19:40 kvalifikatsioon võistlusklassile SEMI PRO
11:00 Paraad võistlusklassidele STREET ja SEMI PRO
11:30 Võistlusklassi STREET TOP 16
13:20 Võistlusklassi SEMI PRO TOP 16
14:40 Võistlusklassi Baltic PRO soojendus
15:30 Võistlusklassi Baltic PRO paraad
16:00 Võistlusklassi Baltic PRO kvalifikatsioon
18:00 Võistlusklassi Baltic PRO TOP 32